Diari Oficial de la Generalitat Valenciana


Sumari del DOGV 4675, del 22-01-2004 (2004/208)

RESOLUCIÓ de 29 d'octubre de 2003, de la directora general de Planificació i Ordenació Territorial, per la qual s'esmenen les deficiències a les quals es refereix l'Acord de la Comissió Territorial d'Urbanisme de 15 de maig de 2003 i es declara definitivament aprovada la taxació conjunta Poliesportiu Municipal d'Alfafar.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4675

Data del DOGV
:   22-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/208


Data del document
:   29-10-2003

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alfafar
    * pla d'urbanisme

RESOLUCIÓ de 29 d'octubre de 2003, de la directora general de Planificació i Ordenació Territorial, per la qual s'esmenen les deficiències a les quals es refereix l'Acord de la Comissió Territorial d'Urbanisme de 15 de maig de 2003 i es declara definitivament aprovada la taxació conjunta Poliesportiu Municipal d'Alfafar. [2004/X208]
  
Després d'esmenar les deficiències a les quals es refereix l'acord de la Comissió Territorial d'Urbanisme de 15 de maig de 2003, que afecta a la taxació conjunta dels terrenys necessaris per a la construcció del Poliesportiu Municipal d'Alfafar, i de conformitat amb el que ordena la Resolució de la directora general de Planificació i Ordenació Territorial de data 29 d'octubre de 2003, per la qual es declara definitivament aprovada la dita taxació, es procedeix a la publicació de l'esmentat acord:
  
?La Comissió Territorial d'Urbanisme de València, en la sessió del 15 de maig de 2003, va adoptar l'acord següent:
  
En relació amb l'expedient remés per l'Ajuntament d'Alfafar, que feia referència a la taxació conjunta dels terrenys necessaris per a la construcció del poliesportiu municipal, i de conformitat amb els següents,
  
Antecedents de fet
  
Primer. El projecte es va sotmetre a exposició mitjançant acord de la Comissió de Govern municipal de 19 de setembre de 2002, per raó del Decret de Delegació de l'Alcaldia'Presidència núm. 1220/2002 de 2 d'agost, després del qual es va procedir a publicar en el Butlletí Oficial de la Província de data 6 de novembre de 2.002 i en el diari Levante de 17 d'octubre de 2002, com també a efectuar les notificacions individuals als titulars de drets. Durant la fase d'informació al públic es van formular 13 al·legacions, i eren aquestes informades per l'oficina tècnica municipal.
  
Segon. L'objecte del projecte és obtenir, a través del procediment d'expropiació per taxació conjunta, els terrenys necessaris per a dur a terme la construcció d'una primera fase del poliesportiu municipal i l'execució d'un vial entre el nucli urbà i el mencionat equipament.
  
Els terrenys afectats abracen una superfície de 35.808,15 m², limitada al nord pel nucli urbà, al sud per la carretera d'Orba, a l'est pel camí del cementeri i a l'oest per la via ferroviària.
  
Es tracta de terrenys classificats en part com a sistema general d'espai lliure parc urbà, destinat a l'esplai i recreació col·lectiu, amb un aprofitament tipus d'1 m²/m² en part com a viari de sòl urbà amb un aprofitament tipus d'1,73 m²/m².
  
Tercer. Durant la tramitació de l'expedient s'ha sol·licitat informe, amb data 6 de març de 2003, a la Gerència Regional del Cadastre, Ministeri d'Economia i Hisenda i al Servei de Contractació i Expropiacions de la Conselleria d'Obres Públiques, Urbanisme i Transports.
  
Quart. Alfafar compta amb Pla general d'ordenació urbana aprovat definitivament per la Comissió Territorial d'Urbanisme de València en la sessió del 10 de desembre de 1991, la qual cosa implica la declaració d'utilitat pública de l'obra i la necessitat d'ocupació de terrenys i edificacions afectades.
  
Cinqué. La Comissió Territorial d'Urbanisme, en la sessió del 16 d'abril de 2003 va adoptar l'acord de suspendre l'aprovació de la taxació conjunta de referència, fins que s'acreditara que la fase d'exposició pública s'ha publicat en el DOGV i es justificara la valoració de les edificacions conforme a la Llei 6/1998, de 13 d'abril, sobre règim del sòl i valoracions.
  
Sisé. Amb data 7 de maig de 2003 l'Ajuntament ha remés ofici de l'Alcaldia que concreta que s'ha procedit a efectuar la preceptiva publicació en el DOGV de 10 d'abril de 2003 i que en l'àmbit afectat per la taxació conjunta, no hi ha cap edificació o bé immoble construït que s'ha d'expropiar.
  
Fonaments de dret
  
Primer. Se sotmet a la Comissió Territorial d'Urbanisme de València l'aprovació definitiva del projecte d'expropiació per taxació conjunta tramitat per l'Ajuntament d'Alfafar de determinats terrenys i edificacions. L'aprovació definitiva dels projectes d'expropiació per taxació conjunta correspon a la Comissió Territorial d'Urbanisme conforme al que estableixen els apartats del 6 al 8 de l'article 202 del Reglament de gestió urbanística, aprovat pel Reial Decret 3.288/1978, de 25 d'agost (en endavant RGU) i en l'article 10.d del Reglament d'òrgans urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
La resolució d'aprovació definitiva de la Comissió Territorial d'Urbanisme haurà de limitar-se a un mer control de legalitat, sense cap valoració de l'oportunitat del projecte, i, al mateix temps, la intervenció d'aquest òrgan ho serà sense perjudici de la ulterior actuació del Jurat Provincial d'Expropiació, que serà el que, en última instància, d'existir oposició dels expropiats, resoldrà sobre el preu just. Per tant, la intervenció de la Comissió haurà de limitar-se a la comprovació que la tramitació del projecte s'ha ajustat a la normativa vigent, que la documentació és la suficient per a complir els preceptua legals i que el mètode de valoració efectuat s'ha ajustat als procediments legals.
  
L'article 23 de la Llei 6/1998, de 13 d'abril, sobre règim del sòl i valoracions (en endavant LRSV) disposa que ?a l'efecte d'expropiació, les valoracions del sòl s'efectuaran d'acord amb els criteris establerts en la present llei, qualsevol que siga la finalitat que la motive i la legislació, urbanística o d'un altre caràcter, que la legitime?. D'aquesta manera, aquest simple control de legalitat que ens ocupa, tractarà fonamentalment de comprovar l'adequació del projecte a aquesta llei i a la normativa complementària d'aquesta.
  
Segon. A la vista de la documentació remesa per l'Ajuntament, pot concloure's que la tramitació de l'expedient d'expropiació per taxació conjunta és correcta, conforme al que resulta de l'article 36 de la Llei 6/1998, de 13 d'abril, sobre Règim del Sòl i Valoracions (en endavant LRSV) i dels apartats 2 i següents de l'article 202 del RGU.
  
Tercer. La documentació del projecte d'expropiació per taxació conjunta és la suficient, a l'efecte del compliment del que preceptua l'article 202.1 del RGU.
  
Quart. Els terrenys afectats per l'expropiació tenen la condició de sistema general d'espai lliure parc urbà destinat a l'esplai i recreació col·lectiu i vial públic de sòl urbà amb aprofitaments d'1 m²/m² 1.73 m²/m² respectivament, segons el vigent Pla general d'ordenació urbana d'Alfafar.
  
Cinqué. El projecte considera el valor de 33.66 euros/m² (5.600 PTA/m²) establert per als sistemes generals per la Ponència de valors del Municipi d'Alfafar aprovada l'any 1994, amb la qual cosa aplicada aquesta valoració a l'aprofitament d'1 m²/m², resulta una valoració semblant per a aquesta classe de sòl.
  
En el cas del viari públic, es parteix d'aquest valor del sòl del sistema general, que s'aplica a l'aprofitament tipus de l'àrea de repartiment on es troba el vial, i conclou un valor de 58.23 euros/m² (9.688 PTA/m²).
  
En relació amb aquesta valoració, la Gerència Regional del Cadastre del Ministeri d'Economia i Hisenda ha emés informe amb data 12 de maig de 2003, en el sentit que aquesta no és conforme a la normativa vigent, en essència, per utilitzar els valors de la Ponència de l'any 1994, sense actualitzar.
  
Sisé. L'article 31 de la LRSV assenyala que les plantacions, sembrats, obres i instal·lacions que hi haja al sòl, llevat que pel seu caràcter d'obres permanents hagen sigut tingudes en compte en la determinació del valor del terreny, es valoraran, amb independència d'aquest, d'acord amb els criteris de la Llei d'expropiació forçosa, i el seu import serà satisfet als seus titulars, determinacions que es consideren en l'expedient.
  
Seté. El projecte ha aplicat el premi d'afecció del 5%, conforme al que estableix l'article 47 de la Llei d'expropiació forçosa.
  
Vuité. L'acord d'aprovació de l'expedient d'expropiació, pel procediment de taxació conjunta, habilita que, després del pagament o dipòsit de l'import, puga procedir-se a l'ocupació de la finca, i produirà els efectes previstos en els números 6, 7 i 8 de la Llei d'expropiació forçosa, sense perjudici de la valoració, si és el cas, pel Jurat Provincial d'Expropiació (article 138.4 RD 1.346/1976, pel qual s'aprova la Llei del sòl i ordenació urbanística, i art. 202 i 203 del RD 3.288/1978, pel qual s'aprova el Reglament de gestió urbanística).
  
Nové. Correspon a la Comissió Territorial d'Urbanisme la competència per a l'aprovació definitiva dels expedients d'expropiació per taxació conjunta, conforme a l'article 10.d) del Reglament d'òrgans urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
A la vista de tot allò adés esmentat, la Comissió Territorial d'Urbanisme en la sessió de 15 de maig de 2003, adopta l'acord següent:
  
Supeditar l'aprovació definitiva de la taxació conjunta dels terrenys necessaris per a la construcció del Poliesportiu Municipal d'Alfafar, que es procedisca a actualitzar els valors de la Ponència de l'any 1994, utilitzats en la valoració.
  
Una vegada esmenats els dits aspectes per l'Ajuntament d'Alfafar, correspondrà que aquest done compte d'això al president d'aquesta Comissió qui queda facultat a l'empara del Decret 137/1990 de 30 de juliol, del Consell de la Generalitat perquè ordene la publicació de l'acord d'aprovació definitiva en el Butlletí Oficial sense necessitat de nou acord d'aquesta Comissió a la qual haurà d'informar posteriorment del que s'ha actuat.
  
Contra el present acord, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de rebut de la present notificació.
  
Tot això, sense perjudici que puga exercir qualsevol altre recurs que estime oportú?.
  
Amb data 23 d'octubre de 2003 pels serveis tècnics del Servei Territorial de Planificació i Ordenació Territorial és examinada la documentació presentada per l'Ajuntament d'Alfafar el 15 de setembre de 2003 i s'informa favorablement aquesta, i es considera formalitzat l'acord de la Comissió Territorial d'Urbanisme de València de data 15 de maig de 2003.
  
Vistos la legislació urbanística aplicable, com també la Llei de règim jurídic de les administracions públiques i del procediment administratiu comú i la resta de preceptes de concordant aplicació, la directora general de Planificació i Ordenació Territorial resol:
  
Primer. considerar acomplert l'Acord de la Comissió Territorial d'Urbanisme de València de data 15 de maig de 2003, que fa referència a la taxació conjunta dels terrenys necessaris per a la construcció del Poliesportiu Municipal d'Alfafar, declarar definitivament aprovat l'expedient i ordenar la publicació en el DOGV del mencionat acord.
  
Segon. Aprovar les valoracions de béns i drets que s'han d'expropiar.
  
Tercer. Declarar la urgent ocupació dels béns i drets afectats.
  
Contra la present Resolució, que no posa fi a la via administrativa, en el que afecta al punt 3 es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del Títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de rebut de la present notificació.
  
Tot això sense perjudici que es puguen exercitar qualsevol altre recurs o acció que estime oportú.
  
Respecte dels punts 1 i 2 no hi escau cap recurs per tractar-se d'actes de tràmit que no donen lloc a la impossibilitat de continuar un procediment ni produeixen indefensió.
  
Com també correspon notificar la present resolució als interessats titulars de béns que figuren en el projecte d'expropiació, s'acompanyarà a aquest còpia del corresponent full de preu just i es significarà que, en el termini dels 20 dies hàbils següents al de la recepció de tal notificació, podran manifestar per escrit davant d'aquesta Comissió Territorial d'Urbanisme la seua disconformitat amb la valoració establerta en l'expedient aprovat. Si en tal termini els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, entenent-se determinat el preu just definitivament i de conformitat.
  
Dels fulls d'apreci impugnats es traslladarà per aquesta Comissió, juntament amb l'expedient, al Jurat Provincial d'Expropiació Forçosa de València, i la taxació dels béns es farà d'acord amb els criteris de valoració establerts en la Llei sobre règim del sòl i valoracions.
  
València, 29 d'octubre de 2003.- La directora general de Planificació i Ordenació Territorial: Cristina Santamarina Siurana.